รัฐบาลไทย-ข่าวทำเนียบรัฐบาล-วธ.ร่วมกับ จ.เพชรบุรี จัดงาน “พระนครคีรี –เมืองเพชรบุรี ครั้งที่ ๓๔ ประจำปี ๒๕๖๓”
วันจันทร์ที่ 9 มีนาคม 2563
วธ.ร่วมกับ จ.เพชรบุรี จัดงาน “พระนครคีรี –เมืองเพชรบุรี ครั้งที่ ๓๔ ประจําปี ๒๕๖๓”
วธ.ร่วมกับ จ.เพชรบุรี จัดงาน “พระนครคีรี –เมืองเพชรบุรี ครั้งที่ ๓๔ ประจําปี ๒๕๖๓” ร่วมเรียนรู้สกุลช่างเมืองเพชร – เชิญชวนแต่งไทยเที่ยวงาน – สืบสานภูมิปัญญาท้องถิ่น
วธ.ร่วมกับจ.เพชรบุรีจัดงาน “พระนครคีรี–เมืองเพชรบุรีครั้งที่ ๓๔ประจําปี ๒๕๖๓”
ร่วมเรียนรู้สกุลช่างเมืองเพชร–เชิญชวนแต่งไทยเที่ยวงาน–สืบสานภูมิปัญญาท้องถิ่น
เมื่อวันที่๖มีนาคม๒๕๖๓ ที่อุทยานเฉลิมพระเกียรติพระบาทสมเด็จพระจอมเกล้าเจ้าอยู่หัว พระนครคีรีจ.เพชรบุรีนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ) เป็นประธานพิธีเปิดงาน “พระนครคีรี – เมืองเพชร ครั้งที่ 34 ประจําปี 2563”โดยมีนายกอบชัย บุญอรณะผู้ว่าราชการจังหวัดเพชรบุรีผู้บริหารกระทรวงวัฒนธรรมคณะกรรมการจัดงานภาคีเครือข่ายด้านวัฒนธรรม ผู้แทนหน่วยงานภาครัฐ ภาคเอกชนและประชาชน เข้าร่วม
นายอิทธิพลกล่าวว่า กระทรวงวัฒนธรรม (วธ.)มีภารกิจหลักในการเทิดทูนสถาบันชาติ ศาสนาและพระมหากษัตริย์เสริมสร้างค่านิยม อัตลักษณ์ไทยและความเป็นไทยตลอดจนการอนุรักษ์สืบทอดและต่อยอดมรดกทางศิลปวัฒนธรรมของไทยรวมทั้งสนับสนุนนโยบายการพัฒนาสู่ประเทศไทย ๔.๐ ของรัฐบาล ด้วยการส่งเสริมการพัฒนาอุตสาหกรรมสร้างสรรค์ วัฒนธรรมและบริการที่มีมูลค่าสูง ๕ ด้านได้แก่ อาหาร ภาพยนตร์ แฟชั่น มวยไทย และเทศกาล ประเพณีโดยมุ่งเน้นให้ประชาชนได้มีส่วนร่วมเพื่อสร้างมูลค่าเพิ่มทางเศรษฐกิจ สร้างอาชีพและรายได้สู่ประชาชน ชุมชนและประเทศตลอดจนสร้างความภาคภูมิใจในมรดกภูมิปัญญาทางวัฒนธรรมของชาติทั้งนี้จ.เพชรบุรี มีโบราณสถานที่มีคุณค่าทางประวัติศาสตร์และศิลปกรรมอันเป็นมรดกแห่งความภาคภูมิใจโดยเฉพาะอย่างยิ่งพระราชวังพระนครคีรีซึ่งเป็นพระบรมมหาราชวังตามพระราชประสงค์ของพระบาทสมเด็จพระจอมเกล้าเจ้าอยู่หัวแห่งเดียวที่ตั้งอยู่บนเขาที่มีความงดงามและทรงคุณค่าทางประวัติศาสตร์
นายอิทธิพลกล่าวอีกว่าดังนั้นเพื่อเป็นการส่งเสริมการท่องเที่ยวทางวัฒนธรรมและเพื่อขับเคลื่อนภารกิจและนโยบายดังกล่าว วธ.จึงบูรณาการร่วมกับจ.เพชรบุรีและหน่วยงานรัฐ เอกชน เครือข่ายทางวัฒนธรรมและภาคประชาชนจัดงาน“พระนครคีรี – เมืองเพชร ครั้งที่ 34 ประจําปี 2563”ภายใต้ชื่อ“วิมานฟ้าพระนครคีรี อัญมณีแห่งสยาม”ระหว่างวันที่6–15 มีนาคม๒๕๖๓ ณพระนครคีรี(เขาวัง) และบริเวณโดยรอบเพื่อเทิดพระเกียรติและน้อมรําลึกถึงบูรพมหากษัตริยาธิราชเจ้ารัชกาลที่4รัชกาลที่5รัชกาลที่6และรัชกาลที่9ที่ทรงมีพระมหากรุณาธิคุณต่อประชาชนชาวไทยโดยเฉพาะอย่างยิ่งชาวจ.เพชรบุรี และเพื่อเฉลิมฉลองที่พระบาทสมเด็จพระเจ้าอยู่หัวมีพระบรมราชโองการถวายพระราชสมัญญาพระบาทสมเด็จพระจอมเกล้าเจ้าอยู่หัวเป็นพระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราชเมื่อวันที่ ๑๘ ตุลาคม ๒๕๖๒
​นายอิทธิพลกล่าวว่าทั้งนี้วธ.ได้นํากิจกรรมด้านศิลปวัฒนธรรมไปจัดแสดงและสาธิตณ ลานจักรราศีบริเวณอุทยานเฉลิมพระเกียรติพระบาทสมเด็จพระจอมเกล้าเจ้าอยู่หัวฯ๗กิจกรรมประกอบด้วย๑.กิจกรรมงานสกุลช่างเมืองเพชรได้แก่การสาธิตงานสกุลช่างเมืองเพชร๑๒งานช่างและงานปูนปั้นร่วมสมัย ๒.กิจกรรมงานศิลปะร่วมสมัยได้แก่ศิลปินสาธิตศิลปะร่วมสมัย ศิลปินสาธิตและจําหน่ายผลงานและตลาดนัดศิลปะ๓.การจัดแสดงสาธิตวิถีชีวิตชาติพันธุ์ ๘ ชาติพันธุ์ ได้แก่ ไทยจีน ไทยทรงดํากะเหรี่ยงมอญอิสลามไทยพวน และไทยเวียง๔.ลานศิลปหัตถกรรมได้แก่ประดิษฐ์ของที่ระลึกงานใบตอง ใบเตยงานพับเหรียญโปรยทานถุงหอมสมุนไพร หมวกเชือกฟาง ศิลปะบนผืนผ้าร่มหอมการบูร งานประดิษฐ์เครื่องหอมดอกรวงผึ้งและกิจกรรมปั้นดิน ๕.การเดินแบบผ้าไทย ณ เวทีกลางในวันที่ ๑๓มีนาคม๒๕๖๓๖.การแสดงลานวัฒนธรรม ณ เวทีลานวัฒนธรรมและ๗.จุดเช็คอิน ถ่ายภาพ
นอกจากนี้ภายในงานยังมีการจัดแสดงนิทรรศการพระสยามเทวมหามกุฎวิทยมหาราชการประดับไฟ แสง สี และการแสดงพลุเทิดพระเกียรติการทําขนมไทย“เพชรบุรีเมืองขนมไทย ไปขนมโลก”การแสดงพื้นบ้าน การจําหน่ายสินค้าพื้นเมืองและอาหารพื้นถิ่นขณะเดียวกันมีกิจกรรมเชิญชวนนักท่องเที่ยวร่วมแต่งกายด้วยชุดไทยย้อนยุคมาเที่ยวงานเพื่อร่วมสืบสานวัฒนธรรมไทยและสืบทอดภูมิปัญญาท้องถิ่นให้คงอยู่สืบไป
-----------------------